**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-22/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. november 21-én** megtartott rendkívüli nyílt üléséről. Az ülés kezdete: *1630óra*

**Jelen vannak**: Krachun Szilárd polgármester

Darabos Józsefné, Farkas Attila, Ferenczi Sándor, Tornóczky Gábor képviselő-testületi tagok (összesen: 5 fő)

**Tanácskozási joggal megjelent:** dr. Brandt Huba osztályvezető

**Meghívott vendég:** Kelemenné Dudás Bettina BKÖH Bátaapáti Kirendeltségének gazdálkodási főelőadója

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel mind a 4 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 5 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**Napirendi pontok:**

**1.) Az önkormányzati épületek tetőfödém szigetelésének megtárgyalása**

Előadó: Krachun Szilárd polgármester (szóbeli előterjesztés)

**2.) Az önkormányzat pénzügyi helyzetének megtárgyalása**

Előadó: Krachun Szilárd polgármester (szóbeli előterjesztés)

**3.) Egyebek**

**Napirendi pontok tárgyalása:**

**1.) Az önkormányzati épületek tetőfödém szigetelésének megtárgyalása**

Előadó: Krachun Szilárd polgármester (szóbeli előterjesztés)

Krachun Szilárd polgármester elmondta, hogy a tetőfödém szigetelésre a J.K.I. Mentor Kft. Debrecen, a PALANER- Építő Kft. Bátaapáti, K-PLAN Építő Kft. Bonyhád nyújtott be árajánlatot, melyről osztályvezető úr készített egy összefoglaló táblázatot és kiküldésre került a képviselőknek. Mivel a J.K.I. Mentor Kft. árajánlata volt a legkedvezőbb, így személyes találkozót beszélt meg a Kft. képviselőjével. Osztályvezető úr tűzvédelmi szakvéleményt kért, mely szintén kiküldésre került, és az abban leírtak szerint az intézmények padlásának szigetelésére minimum „C” tűzvédelmi osztályú szigetelőanyagot kell alkalmazni. A J. K. I. Mentor Kft. által használt zárt cellás fújt purhab „E” tűzvédelmi osztályba sorolható, így nem felel meg a tűzvédelmi feltételeknek. A Kft. képviselője, hozott egy darab purhabot és meggyújtotta, bemutatta, hogy nem ég az anyag, kioltja magát, ezért esetleg ezt a technikát az önkormányzati bérlakásoknál lehetne alkalmazni. Osztályvezető úr készített erre vonatkozóan is egy összesítő táblázatot, mely szerint a közintézmények tekintetében a gyapotot alkalmaznák, a többi önkormányzati intézménynél pedig a purhabot. A K-PLAN Építő Kft. készített egy főösszesítőt is. A polgármester elmondta, hogy ő az olcsóbb megoldást választaná és kérte a képviselőket, hogy mondják el véleményüket ezzel kapcsolatban.

Dr. Brandt Huba osztályvezető kérte a képviselőket, hogy legyenek figyelemmel a hatályos jogszabályi előírásokra. A tűzvédelmi szakmérnök még arra is felhívta a figyelmet, hogy esetleges tűz keletkezése esetén a felelősség kérdésén túl, a biztosító valószínűleg nem fogja a kárt megtéríteni, mivel nem a szabvány szerinti anyag került beépítésre.

A képviselők megbeszélték, hogy a tűzvédelmi szabványnak megfelelő szigeteléssel látják el az önkormányzati épületek tetőfödém szerkezetét, ezért a K-PLAN Kft. által benyújtott árajánlatot fogadják el. Tekintettel a beruházás jellegére indokoltnak tartja állásfoglalás kérését a Minisztériumtól, hogy a kapott működési támogatás terhére elszámolható-e a tervezett munka.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (XI.21.) Képviselő-testületi határozat*

*önkormányzati ingatlanok tetőfödém szigeteléséről*

*Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére az önkormányzat tulajdonát képező ingatlanok tetőfödémét leszigetelteti a K-PLAN Építő Kft.-vel.*

*Az önkormányzati ingatlanok tetőfödém szigetelésének összköltsége: bruttó 42.044.640,- Ft.*

*A képviselő-testület felhatalmazza a polgármestert, hogy az elfogadott árajánlat vonatkozásában állásfoglalást kérjen a Minisztériumtól. Amennyiben a tervezett munkálatok a kapott működési támogatás terhére elszámolhatók, úgy a képviselő-testület felhatalmazza a polgármestert a vállalkozói szerződés aláírására.*

*Határidő: azonnal*

*Felelős: Krachun Szilárd polgármester*

*Határozatról értesül: K-PLAN Építő Kft. (7150 Bonyhád, Bartók Béla u. 20/A.)*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**122/2022. (XI.21.) Képviselő-testületi határozat**

**önkormányzati ingatlanok tetőfödém szigeteléséről**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére az önkormányzat tulajdonát képező ingatlanok tetőfödémét leszigetelteti a K-PLAN Építő Kft.-vel.

Az önkormányzati ingatlanok tetőfödém szigetelésének összköltsége: bruttó 42.044.640,- Ft.

A képviselő-testület felhatalmazza a polgármestert, hogy az elfogadott árajánlat vonatkozásában állásfoglalást kérjen a Minisztériumtól. Amennyiben a tervezett munkálatok a kapott működési támogatás terhére elszámolhatók, úgy a képviselő-testület felhatalmazza a polgármestert a vállalkozói szerződés aláírására.

Határidő: azonnal

Felelős: Krachun Szilárd polgármester

Határozatról értesül: K-PLAN Építő Kft. (7150 Bonyhád, Bartók Béla u. 20/A.)

**2.) Az önkormányzat pénzügyi helyzetének megtárgyalása**

Előadó: Krachun Szilárd polgármester (szóbeli előterjesztés)

Krachun Szilárd polgármester elmondta, hogy Kelemenné Dudás Bettina gazdálkodási főelőadó elkészített az önkormányzat 2022. évi költségvetésének alakulásáról egy tájékoztatót, mely kiküldésre került a képviselők részére. Beruházási kiadása is volt az önkormányzatnak, és mivel év közben derült ki, hogy beruházást nem lehet elszámolni a TETT támogatásból, így ezeket a költségeket önerőből kellett finanszírozni. Ahhoz, hogy az önkormányzatnak ne kelljen visszafizetni a KNPA –tól kapott támogatást, szükséges elkölteni kb. 54-55 millió forintot. Ebből az összegből levonásra kerül az előzőleg megszavazott 42.044.640,- forint. Marad még 12-13 millió forint, amelyet az önkormányzati területek kaszálására lehet fordítani. A polgármester javasolta, hogy egy bizonyos összeget tartalékként hagyjanak meg, mert nem lehet tudni, hogy a következő évben mikor fogják utalni a KNPA-tól kapott támogatást, így az önkormányzat működtetése biztosított lenne. A fennmaradó saját bevételből ami 13.021.169 ,- forint, tudjuk finanszírozni a fennmaradó béreket, járulékokat, közüzemi díjakat, és egyéb működési célú kiadásokat, valamint aktuális lesz a karácsonyi támogatások kifizetése is ebben az időszakban. Javasolta, hogy a karácsonyi támogatásokra a tavalyi évben is kifizetett összegek kerüljenek meghatározásra, hiszen a költségvetésbe is ezek az összegek lettek betervezve. Továbbá javasolta, hogy Mikulás csomagot az általános iskolás korú gyermekekig adjanak. Felvetette, hogy az idei évben az élelmiszer csomag helyett a helyi boltban levásárolható utalvány formájában kapja meg a lakosság az erre a célra nyújtott támogatást, de ennek kivitelezhetőségét még le kell egyeztetni a könyvelővel. Kérte a képviselőket, hogy mondják el véleményüket ezzel kapcsolatban.

A képviselők megbeszélték, hogy ha nem költik el az összes KNPA-tól kapott támogatást, akkor azt vissza kell fizetni a támogató részére, így az összes támogatást még az idei évben működési költségre kívánják fordítani.

A karácsonyi támogatásokkal kapcsolatban megbeszélték, hogy mivel a költségvetésbe a tavalyi évben megemelt összegekkel lett betervezve a támogatás, így azt kívánják a lakosság részére kifizetni. Jó ötletnek tartják a vásárlási utalványt, kérték a polgármestert, hogy járjon utána, hogy könyvelés technikailag megoldható-e. Amennyiben nehézséget okoz, akkor a korábbi évekhez hasonlóan élelmiszer csomag kerüljön összeállításra.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatokról.

*../2022. (XI.21.) Képviselő-testületi határozat*

*a családok karácsonyi támogatásáról*

*Bátaapáti Község Önkormányzat Képviselő-testülete úgy határozott, hogy a településen életvitelszerűen itt élő családok részére karácsony alkalmából 8.000,- forint támogatást nyújt élelmiszer csomag vagy /utalvány formájában.*

*A Képviselő-testület felhatalmazza a polgármestert, hogy ha az utalvány formájában történő támogatás nem kivitelezhető, akkor élelmiszer csomagot állíttasson össze.*

*Határidő: 2022. december 20.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

*../2022. (XI.21.) Képviselő-testületi határozat*

*gyermekek karácsonyi támogatásáról*

*Bátaapáti Község Önkormányzat Képviselő-testülete úgy határozott, hogy a gyermekvédelem helyi szabályozásáról szóló 3/2017. ( IV.3.) önkormányzati rendelete 7. §-ában szabályozott karácsonyi támogatásként az életvitelszerűen a településen élő, 0-18 év közötti gyermekek valamint a felsőoktatási intézményben nappali tagozaton tanuló gyermekek részére fejenként 15.000 Ft-os karácsonyi támogatást nyújt.*

*A gyermekek részére (0-8. osztály befejezéséig) 1.500,- forint értékű ajándékcsomag kerül átadásra.*

*Határidő: 2022. december 20.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

*../2022. (XI.21.) Képviselő-testületi határozat*

*nyugdíjasok és rokkant nyugdíjasok karácsonyi támogatásáról*

Bátaapáti Község Önkormányzat Képviselő-testülete úgy határozott, a településen életvitelszerűen itt élő nyugdíjasoknak és rokkant nyugdíjasoknak karácsony alkalmából 20.000,- forint támogatást nyújt.

*Határidő: 2022. december 20.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

*../2022. (XI.21.) Képviselő-testületi határozat*

*intézmények karácsonyi támogatásáról*

Bátaapáti Község Önkormányzat Képviselő-testülete úgy határozott, hogy a Bátaapáti Óvoda és Konyha valamint a Mórágyi Általános Iskola Bátaapáti Telephelye részére 150-150 ezer forint támogatást nyújt a karácsonyi költségekhez való hozzájárulásként.

*Határidő: 2022. december 20.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**123/2022. (XI.21.) Képviselő-testületi határozat**

**a családok karácsonyi támogatásáról**

Bátaapáti Község Önkormányzat Képviselő-testülete úgy határozott, hogy a településen életvitelszerűen itt élő családok részére karácsony alkalmából 8.000,- forint támogatást nyújt élelmiszer csomag vagy /utalvány formájában.

A Képviselő-testület felhatalmazza a polgármestert, hogy ha az utalvány formájában történő támogatás nem kivitelezhető, akkor élelmiszer csomagot állíttasson össze.

Határidő: 2022. december 20.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

**124/2022. (XI.21.) Képviselő-testületi határozat**

**gyermekek karácsonyi támogatásáról**

Bátaapáti Község Önkormányzat Képviselő-testülete úgy határozott, hogy a gyermekvédelem helyi szabályozásáról szóló 3/2017. ( IV.3.) önkormányzati rendelete 7. §-ában szabályozott karácsonyi támogatásként az életvitelszerűen a településen élő, 0-18 év közötti gyermekek valamint a felsőoktatási intézményben nappali tagozaton tanuló gyermekek részére fejenként 15.000 Ft-os karácsonyi támogatást nyújt.

A gyermekek részére (0-8. osztály befejezéséig) 1.500,- forint értékű ajándékcsomag kerül átadásra.

Határidő: 2022. december 20.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének pénzügyi előadója

**125/2022. (XI.21.) Képviselő-testületi határozat**

**nyugdíjasok és rokkant nyugdíjasok karácsonyi támogatásáról**

Bátaapáti Község Önkormányzat Képviselő-testülete úgy határozott, a településen életvitelszerűen itt élő nyugdíjasoknak és rokkant nyugdíjasoknak karácsony alkalmából 20.000,- forint támogatást nyújt.

Határidő: 2022. december 20.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

**126/2022. (XI.21.) Képviselő-testületi határozat**

**intézmények karácsonyi támogatásáról**

Bátaapáti Község Önkormányzat Képviselő-testülete úgy határozott, hogy a Bátaapáti Óvoda és Konyha valamint a Mórágyi Általános Iskola Bátaapáti Telephelye részére 150-150 ezer forint támogatást nyújt a karácsonyi költségekhez való hozzájárulásként.

Határidő: 2022. december 20.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

* **Jutalmak megtárgyalása**

Krachun Szilárd polgármester elmondta, hogy a pénzügyi helyzethez tartozik a jutalmak megtárgyalása is. Javasolta, hogy az önkormányzatnál dolgozóknak, az óvodai dolgozóknak, a köztisztviselőknek és az iskolai dolgozóknak az idei évben elvégzett munkájuk elismeréseként állapítsanak meg jutalmat. A jutalmak a költségvetésbe év elején betervezésre kerültek, javasolta, hogy a betervezett összegek kerüljenek kifizetésre a dolgozók részére.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

 */2022. (XI.21.) Képviselő-testületi határozat*

*köztisztviselők jutalmáról*

*Bátaapáti Község Önkormányzatának Képviselő-testülete úgy határozott, hogy a Bonyhádi Közös Önkormányzati Hivatal Bátaapáti Kirendeltségén dolgozó köztisztviselők részére a 2022. évben végzett munkájának elismeréseként fejenként bruttó 300.000, Ft összegű jutalmat állapít meg.*

*A jutalom és a kapcsolódó közterhek kifizetését, mely összesen 1.017.000,- Ft, Bátaapáti Község Önkormányzata 2022. évi költségvetéséből biztosítja.*

*Határidő: 2022. december 10.*

*Felelős: Krachun Szilárd polgármester*

*Határozatról értesül: Bonyhádi Közös Önkormányzati Hivatal Bátaapáti Kirendeltségének pénzügyi előadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**127/2022. (XI.21.) Képviselő-testületi határozat**

**köztisztviselők jutalmáról**

Bátaapáti Község Önkormányzatának Képviselő-testülete úgy határozott, hogy a Bonyhádi Közös Önkormányzati Hivatal Bátaapáti Kirendeltségén dolgozó köztisztviselők részére a 2022. évben végzett munkájának elismeréseként fejenként bruttó 300.000, Ft összegű jutalmat állapít meg.

A jutalom és a kapcsolódó közterhek kifizetését, mely összesen 1.017.000,- Ft, Bátaapáti Község Önkormányzata 2022. évi költségvetéséből biztosítja.

Határidő: 2022. december 10.

Felelős: Krachun Szilárd polgármester

Határozatról értesül: Bonyhádi Közös Önkormányzati Hivatal Bátaapáti Kirendeltségének pénzügyi előadója

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (XI.21.) Képviselő-testületi határozat*

*önkormányzati dolgozók és az önkormányzati intézményeknél dolgozók jutalmáról*

*Bátaapáti Község Önkormányzatának Képviselő-testülete úgy határozott, hogy a Bátaapáti Község Önkormányzatánál és intézményénél munkavégzésre irányuló, foglalkoztatási jogviszonyban állók részére a 2022. évben végzett munkájának elismeréseként jutalmat állapít meg.*

*A jutalom és a kapcsolódó közteher kifizetését, mely összesen 2.559.249,- Ft, Bátaapáti Község Önkormányzata 2022. évi költségvetéséből biztosítja.*

*Határidő: 2022. december 10.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**128/2022. (XI.21.) Képviselő-testületi határozat**

**önkormányzati dolgozók és az önkormányzati intézményeknél dolgozók jutalmáról**

Bátaapáti Község Önkormányzatának Képviselő-testülete úgy határozott, hogy a Bátaapáti Község Önkormányzatánál és intézményénél munkavégzésre irányuló, foglalkoztatási jogviszonyban állók részére a 2022. évben végzett munkájának elismeréseként jutalmat állapít meg.

A jutalom és a kapcsolódó közteher kifizetését, mely összesen 2.559.249,- Ft, Bátaapáti Község Önkormányzata 2022. évi költségvetéséből biztosítja.

Határidő: 2022. december 10.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi számú határozati javaslatról.

*../2022. (XI.21.) Képviselő-testületi határozat*

*pedagógusok megbízási díjának kifizetéséről*

*Bátaapáti Község Önkormányzatának Képviselő-testülete úgy határozott, hogy a Mórágyi Általános Iskola Bátaapáti tagintézményében dolgozó pedagógusok részére a 2022. évben végzett radioaktív-hulladék kezeléssel kapcsolatos gyermekek számára érthető oktató munkájukért megbízási díj kerül számfejtésre.*

*A megbízási díj és a kapcsolódó közteher kifizetését, mely összesen 1.339.416,- Ft, Bátaapáti Község Önkormányzata 2022. évi költségvetéséből biztosítja.*

*Határidő: 2022. december 10.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**129/2022. (XI.21.) Képviselő-testületi határozat**

**pedagógusok megbízási díjának kifizetéséről**

Bátaapáti Község Önkormányzatának Képviselő-testülete úgy határozott, hogy a Mórágyi Általános Iskola Bátaapáti tagintézményében dolgozó pedagógusok részére a 2022. évben végzett radioaktív-hulladék kezeléssel kapcsolatos gyermekek számára érthető oktató munkájukért megbízási díj kerül számfejtésre.

A megbízási díj és a kapcsolódó közteher kifizetését, mely összesen 1.339.416,- Ft, Bátaapáti Község Önkormányzata 2022. évi költségvetéséből biztosítja.

Határidő: 2022. december 10.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

Az Ügyrendi Bizottság elnöke Farkas Attila képviselő javasolta a testületnek, hogy a polgármester részére állapítsanak meg 1 havi jutalmat.

A polgármester ezután bejelentette személyes érintettségét és egyúttal kérte a Képviselő-testülettől, hogy zárja ki őt a szavazásból.

A képviselők részéről a napirendi ponttal kapcsolatban egyéb kérdés, hozzászólás nem hangzott el, az alpolgármester a következő határozati javaslatot tette fel szavazásra:

*../2022. (XI.21.) Képviselő-testületi határozat*

*a polgármester személyes érintettségéről*

*Bátaapáti Község Önkormányzat Képviselő-testülete a Magyarország helyi önkormányzatairól szóló 2011.évi CLXXXIX. Törvény 49.§(1) bekezdése alapján Krachun Szilárd polgármestert személyes érintettsége miatt a napirenddel kapcsolatos döntésből kizárja.*

Szavazás után Bátaapáti Község Önkormányzat Képviselő-testülete 4 *igen szavazattal, 0 nem szavazattal, 1 tartózkodással* a következő határozatot hozta:

**130/2022. (XI.21.) Képviselő-testületi határozat**

**a polgármester személyes érintettségéről**

Bátaapáti Község Önkormányzat Képviselő-testülete a Magyarország helyi önkormányzatairól szóló 2011.évi CLXXXIX. Törvény 49.§(1) bekezdése alapján Krachun Szilárd polgármestert személyes érintettsége miatt a napirenddel kapcsolatos döntésből kizárja.

A képviselők részéről a napirendi ponttal kapcsolatban egyéb kérdés, hozzászólás nem hangzott el, az alpolgármester a következő határozati javaslatot tette fel szavazásra:

*../2022. (XI.21.) Képviselő-testületi határozat*

*polgármester év végi jutalmának kifizetéséről*

*Bátaapáti Község Önkormányzat Képviselő-testülete Krachun Szilárd polgármester részére 1 havi tiszteletdíjat, bruttó 260.000,- Ft-ot állapít meg külön jutalomként a 2022. évi béralap terhére, munkájának elismeréseként.*

*Határidő: 2022. december 10.*

*Felelős: Tornóczky Gábor alpolgármester*

*Határozatról értesül: BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 4 *igen szavazattal, 0 nem szavazattal, 1 tartózkodással* a következő határozatot hozta:

**131/2022. (XI.21.) Képviselő-testületi határozat**

**polgármester év végi jutalmának kifizetéséről**

Bátaapáti Község Önkormányzat Képviselő-testülete Krachun Szilárd polgármester részére 1 havi tiszteletdíjat, bruttó 260.000,- Ft-ot állapít meg külön jutalomként a 2022. évi béralap terhére, munkájának elismeréseként.

Határidő: 2022. december 10.

Felelős: Tornóczky Gábor alpolgármester

Határozatról értesül: BKÖH Bátaapáti Kirendeltségének gazdálkodási főelőadója

**3.) Egyebek**

* Pappas Auto Magyarország Kft.-vel kötött szerződés felmondásának megtárgyalása

Krachun Szilárd polgármester elmondta, hogy a Pappas Auto Kft. várja a Képviselő-testület válaszát, hogy a buszt meg kívánják-e vásárolni, vagy felbontják a szerződést. A polgármester az önkormányzat anyagi helyzetére hivatkozva, és mivel a TET támogatásból a busz beszerzési értéke nem számolható el, javasolta, hogy bontsák fel a szerződést a Pappas Autoval.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*…/2022. (XI.21.) Képviselő-testületi határozat*

*a Pappas Auto Magyarország Kft.-vel kötött szerződés felmondásáról*

*Bátaapáti Község Önkormányzat Képviselő-testülete úgy határozott, hogy a Pappas Auto Magyarország Kft-vel 2022. augusztus 15-én kötött Mercedes-Benz V 220d AWD 7+1 személyes mikrobusz adásvételi-szerződését jelen gazdasági helyzet miatt fel kívánja bontani. A vételár előlegeként megfizetett 2.000.000,- forint visszafizetésére igényt tart.*

*A képviselő-testület felhatalmazza a polgármestert, hogy a szükséges intézkedéseket megtegye az adásvételi-szerződés felbontásával kapcsolatban.*

*Határidő: 2022. december 31.*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

 *Pappas Auto Magyarország Kft., 7630 Pécs, Koksz u. 125.*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**132/2022. (XI.21.) Képviselő-testületi határozat**

**a Pappas Auto Magyarország Kft.-vel kötött szerződés felmondásáról**

Bátaapáti Község Önkormányzat Képviselő-testülete úgy határozott, hogy a Pappas Auto Magyarország Kft-vel 2022. augusztus 15-én kötött Mercedes-Benz V 220d AWD 7+1 személyes mikrobusz adásvételi-szerződését jelen gazdasági helyzet miatt fel kívánja bontani. A vételár előlegeként megfizetett 2.000.000,- forint visszafizetésére igényt tart.

A képviselő-testület felhatalmazza a polgármestert, hogy a szükséges intézkedéseket megtegye az adásvételi-szerződés felbontásával kapcsolatban.

Határidő: 2022. december 31.

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

 Pappas Auto Magyarország Kft., 7630 Pécs, Koksz u. 125.

* **Döntés a Bonyhád IV. fogorvosi körzet feladat-ellátási szerződésének módosításáról**

Dr. Brandt Huba osztályvezető elmondta, hogy Bonyhád Város Önkormányzata a Bonyhád IV. számú fogorvosi körzet feladatainak ellátására feladat-ellátási szerződést kötött 2018. október 26-án a MIL-DENT Kft-vel, melynek személyes ellátásra kötelezett fogorvosa dr. Palkó Erzsébet. Dr. Haris Richárd Milán írásban tájékoztatta Bonyhád Város Önkormányzatát, hogy a IV. számú fogorvosi körzet feladatainak ellátását 2023. január 1. napjától a Bonyhád, Perczel u. 49. szám alatti ingatlanból áthelyezi a Bonyhád, Május u. 12. szám alatti ingatlanba. A finanszírozó és a működési engedélyt kiadó szerv tájékoztatása szerint a módosítás – annak átfutási ideje miatt - csak 2023. február 1-jétől lehetséges. A feladat-ellátási szerződés 11. pontja tartalmazza a rendelő címét, melyet módosítani szükséges.

Krachun Szilárd polgármester kérte a képviselő-testületet, hogy az elmondottak ismeretében döntsenek a rendelő helyszínének módosításáról.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*../2022. (XI.21.) Képviselő-testületi határozat*

*a Bonyhád IV. számú fogorvosi körzet feladat-ellátási szerződésének módosításáról*

*Bátaapáti Község Önkormányzat Képviselő-testülete az önálló orvosi tevékenységről szóló 2000. évi II. törvény 2/B.§ (1) bekezdés alapján, Bátaapáti Község Önkormányzata az egészségügyi alapellátási körzetek megállapításáról szóló 8/2016. (X.28.) önkormányzati rendeletében meghatározott IV. számú fogorvosi körzetre vonatkozóan a 2018. október 26-án kötött feladat-ellátási szerződést 2023. február 1. napjával módosítja a határozat mellékletét képező módosító dokumentumnak megfelelően.*

*Határidő: azonnal*

*Felelős: Krachun Szilárd polgármester*

*Végrehajtásért felelős: a határozat megküldése tekintetében – Filczinger Ágnes jegyző*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**133/2022. (XI.21.) Képviselő-testületi határozat**

**a Bonyhád IV. számú fogorvosi körzet feladat-ellátási szerződésének módosításáról**

Bátaapáti Község Önkormányzat Képviselő-testülete az önálló orvosi tevékenységről szóló 2000. évi II. törvény 2/B.§ (1) bekezdés alapján, Bátaapáti Község Önkormányzata az egészségügyi alapellátási körzetek megállapításáról szóló 8/2016. (X.28.) önkormányzati rendeletében meghatározott IV. számú fogorvosi körzetre vonatkozóan a 2018. október 26-án kötött feladat-ellátási szerződést 2023. február 1. napjával módosítja a határozat mellékletét képező módosító dokumentumnak megfelelően.

Határidő: azonnal

Felelős: Krachun Szilárd polgármester

Végrehajtásért felelős: a határozat megküldése tekintetében – Filczinger Ágnes jegyző

* **Konditerem bérleti díjának meghatározása**

Krachun Szilárd polgármester elmondta, hogy elkezdték összeszerelni az újonnan vásárolt kondigépeket. Korábban beszéltek arról. hogy a volt kocsma épületében kerülne kialakításra a konditerem. Miután berendezésre került, ismét a lakosság rendelkezésére lehet bocsátani, hiszen leginkább a téli időszakban használják. Kérte a képviselőket, hogy állapítsanak meg egy bérleti díjat.

A képviselők megbeszélték, hogy 500,- Ft/alkalom bérleti díjat határoznak meg. Továbbá, hogy utánajárnak a beléptető kártyás rendszernek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2022. (XI.21.) Képviselő-testületi határozat*

*a 27/2019. (III.12.) számú határozat módosításáról (konditerem bérleti díjának módosítása)*

*Bátaapáti Község Önkormányzat Képviselő-testülete a konditerem bérleti díját 2023. január 1-jétől 500,- Ft/fő/alkalom állapítja meg.*

*A 27/2019 (III.12.) számú határozat módosítással nem érintett részei továbbra is változatlan tartalommal hatályban maradnak.*

*Határidő: azonnal*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**134/2022. (XI.21.) Képviselő-testületi határozat**

**a 27/2019. (III.12.) számú határozat módosításáról (konditerem bérleti díjának módosítása)**

Bátaapáti Község Önkormányzat Képviselő-testülete a konditerem bérleti díját 2023. január 1-jétől 500,- Ft/fő/alkalom állapítja meg.

A 27/2019 (III.12.) számú határozat módosítással nem érintett részei továbbra is változatlan tartalommal hatályban maradnak.

Határidő: azonnal

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

* **Gumitérkő eladása**

Krachun Szilárd polgármester kérte a képviselőket, hogy a játszótéren lecserélt régi gumitérkőnek állapítsanak meg egy eladási árat

A képviselők megtárgyalták, hogy a gumitérkövet 200+ÁFA/db áron értékesítik.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2022. (XI.21.) Képviselő-testületi határozat*

*gumitérkövek értékesítéséről*

*Bátaapáti Község Önkormányzat Képviselő-testülete úgy határozott, hogy a játszótér felújításakor visszamaradt régi gumitérkövet 200,- Ft+ ÁFA/db áron értékesíti.*

*Határidő: azonnal*

*Felelős: Krachun Szilárd polgármester*

*Határozatról értesül: BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**135/2022. (XI.21.) Képviselő-testületi határozat**

**gumitérkövek értékesítéséről**

Bátaapáti Község Önkormányzat Képviselő-testülete úgy határozott, hogy a játszótér felújításakor visszamaradt régi gumitérkövet 200,- Ft+ ÁFA/db áron értékesíti.

Határidő: azonnal

Felelős: Krachun Szilárd polgármester

Határozatról értesül: BKÖH Bátaapáti Kirendeltségének gazdálkodási főelőadója

* **Önkormányzati területek karbantartása**

Krachun Szilárd polgármester elmondta, hogy korábbi testületi ülésen beszéltek az önkormányzati területek karbantartásáról. Sajnos a szálkai vállalkozó munkagépe elromlott, ezért más vállalkozókat kellett megkeresni. A polgármester ismertette a képviselőkkel a munka elvégzésére beérkezett ajánlatokat, és javasolta, hogy a legelőnyösebb árajánlatot adó vállalkozóval kössenek szerződést.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2022. (XI.21.) Képviselő-testületi határozat*

*az önkormányzati területek karbantartásáról*

*Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére az önkormányzat tulajdonát képező 019/13 (6,9ha), 019/15 (19,7 ha) hrsz-ú területek karbantartását el kívánja végeztetni Bognár Péter családi gazdálkodóval. (7100 Szekszárd, Wossinszky ltp.7. , adószám: 74352485-2-37)*

*A területek karbantartási (zúzolás, mulcsolás) munkálatainak költsége: 290.000,- Ft/ha + ÁFA*

*A területek karbantartási (zúzolás, mulcsolás) munkálatainak összköltsége: bruttó 9.796.780,- forint.*

*A képviselő-testület felhatalmazza a polgármestert a vállalkozói szerződés aláírására.*

*Határidő: 2022. december 29. – a karbantartási munkálatok befejezésére*

*Felelős: Krachun Szilárd polgármester*

*Határozatról értesül: Bognár Péter családi gazdálkodó (7100 Szekszárd, Wossinszky ltp. 7.*

 *BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**136/2022. (XI.21.) Képviselő-testületi határozat**

**az önkormányzati területek karbantartásáról**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére az önkormányzat tulajdonát képező 019/13 (6,9 ha), 019/15 (19,7 ha) hrsz-ú területek karbantartását el kívánja végeztetni Bognár Péter családi gazdálkodóval. (7100 Szekszárd, Wossinszky ltp.7. , adószám: 74352485-2-37)

A területek karbantartási (zúzolás, mulcsolás) munkálatainak költsége: 290.000,- Ft/ha + ÁFA

A területek karbantartási (zúzolás, mulcsolás) munkálatainak összköltsége: bruttó 9.796.780,- forint.

A képviselő-testület felhatalmazza a polgármestert a vállalkozói szerződés aláírására.

Határidő: 2022. december 29. – a karbantartási munkálatok befejezésére

Felelős: Krachun Szilárd polgármester

Határozatról értesül: Bognár Péter családi gazdálkodó (7100 Szekszárd, Wossinszky ltp. 7.)

 BKÖH Bátaapáti Kirendeltségének gazdálkodási főelőadója

* **302 hrsz-ú árok karbantartása**

Krachun Szilárd polgármester elmondta, hogy korábban már beszéltek arról, hogy a focipályától a Dózsa utcában lévő hídig az árkot kitisztíttatják, viszont a géppel a házak közé nem férnek be, ezért a Fő utca 1 vonaláig lehetne az árkot tisztíttatni. Kért árajánlatokat erre a szakaszra, melyet ismertetett a képviselőkkel. A legkedvezőbb árajánlatot a Bau-Team Építőipari és Vállalkozási Kft. adta, ezért javasolta, hogy a munkálatok a legelőnyösebb árajánlatot adó kivitelezővel legyenek elvégeztetve.

A képviselők a polgármester javaslatával egyetértettek.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester a következő határozati javaslatot tette fel szavazásra:

*/2022. (XI.21.) Képviselő-testületi határozat*

*302 hrsz-ú terület (árok) karbantartásáról*

*Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére az önkormányzat tulajdonát képező 302 hrsz-ú terület (árok) karbantartását (kotrás szelvénybővítés nélkül) el kívánja végeztetni a Bau-Team Építőipari és Vállalkozási Kft-vel. (7030 Paks, Vácika köz 11., adószáma: 10628717-2-17)*

*A területek karbantartási munkálatainak összköltsége: bruttó 8.251.190,- forint.*

*A képviselő-testület felhatalmazza a polgármestert a vállalkozói szerződés aláírására.*

*Határidő: 2022. december 29. – a karbantartási munkálatok befejezésére*

*Felelős: Krachun Szilárd polgármester*

*Határozatról értesül: Bau-Team Építőipari és Vállalkozási Kft. (7030 Paks, Vácika köz 11.)*

 *BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**137/2022. (XI.21.) Képviselő-testületi határozat**

**302 hrsz-ú terület (árok) karbantartásáról**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére az önkormányzat tulajdonát képező 302 hrsz-ú terület (árok) karbantartását (kotrás szelvénybővítés nélkül) el kívánja végeztetni a Bau-Team Építőipari és Vállalkozási Kft-vel. (7030 Paks, Vácika köz 11., adószáma: 10628717-2-17)

A területek karbantartási munkálatainak összköltsége: bruttó 8.251.190,- forint.

A képviselő-testület felhatalmazza a polgármestert a vállalkozói szerződés aláírására.

Határidő: 2022. december 29. – a karbantartási munkálatok befejezésére

Felelős: Krachun Szilárd polgármester

Határozatról értesül: Bau-Team Építőipari és Vállalkozási Kft. (7030 Paks, Vácika köz 11.)

 BKÖH Bátaapáti Kirendeltségének gazdálkodási főelőadója

Krachun Szilárd polgármester elmondta, hogy Sári József a volt Sportegyesület elnöke bált szervez a korábbi egyesületi tagok, focisták részére 2022. december 9-én a kultúrban. Megkereste az önkormányzatot, hogy a rendezvény lebonyolítására a Művelődési Házat térítésmentesen igénybe vehetnék-e. Krachun Szilárd polgármester javasolta, hogy mivel ez az egyesület utolsó rendezvénye, adják oda térítésmentes használatra a helységet.

A képviselők a polgármester javaslatával egyetértettek.

A Képviselő-testület ülésén egyéb hozzászólás, bejelentés nem hangzott el, a polgármester az ülést 18 óra 20 perckor bezárja.

Kmf.

**Krachun Szilárd** **Filczinger Ágnes**

 polgármester jegyző